
‘కృషి వుంటే మనుషులు ఋషులవుతారు, మహాపురుషులవుతారు’ అనే వేటూరి పాటకు నిలువెత్తు నిదర్శనం ఎస్.పి.బాలసుబ్రహ్మణ్యం. ఆంధ్ర, తమిళనాడుల సరిహద్దులో ఉన్న పల్లె ‘కోనేటం పేట’లో ఒక సామాన్య కుటుంబంలో పుట్టి తన గంధర్వగానంతో తమిళరాంధ్ర దేశాలకు దేహాదీపంగా ప్రకాశించి క్రమంగా సంగీతానికి ఎల్లలూ, భాషలూ లేవని నిరూపిస్తూ నేడు అంతర్జాతీయ స్థాయి స్థాయికెదిగిన అద్భుత ప్రతిభాశాలి, సినిమా పాటలకు చేవ్రాలు బాలు! ‘శ్రీశ్రీశ్రీ‘మర్యాదరామన్న’(1967)చిత్రంలో ‘ఏమి ఈ వింత మోహం’ అనే పాటలో నలుగురిలో ఒకరిగా సినీ గీతాలాపనకు శ్రీకారం చుట్టారు. అయిదు పదుల కాలంలో అవకాశాల సోపానాలనధిరోహిస్తూ జాతీయస్థాయిలో అత్యధిక సినీగీతాల గాయకుడిగా శిఖరాగ్రం చేరుకున్న నిత్యకృషీవలుడు, నిరాడంబరుడు, ఒకేఒక్కడు బాలు! శ్రీపతి పండితారాధ్యుల సాంబమూర్తిగారనబడే భాగవతారు గారి అబ్బాయిగా బాలును చిన్ననాటి మిత్రులు, సహోధ్యాయులు ‘మణి’ అని పిలిచేవారు. స్నేహపూర్వకమైన ఆ పిలుపును సార్థకం చేస్తూ ఆయన గానంలో ‘మణిపూస’ అయ్యారు. తమిళులు బాలును ‘బిగ్బీ’ ధోరణిలో ‘ఎస్పిబీ’గా ఆరాధిస్తారు. వారిని బాలు మధురమైన గళంతో ‘స్పెషల్బీ’, ప్రత్యేకమైన తేనేటీగలా ఆనంద పరవశుల్ని చేస్తాడు. ఎంత బిజీబీ అయినా బాలు ఎవరిని నొప్పించని మర్యాదా పురుషోత్తముడు. రామాయణంలో దశకంఠుడు గురించి, శతకంఠుడి గురించి విన్నాం. కానీ బాలు ధ్వన్యనుకరణలో సహస్రకంఠుడు. తెలుగు పరిశ్రమలో అరుదైన పోలికవున్న వరప్రసాదులున్నారు. వారు ఎలాంటి పాటనైనా అవలీలగా రాయగల వేటూరి, ఎలాంటి పాటనైనా అవలీలగా పాడగల బాలుగార్లు. పరభాషల్లో పాటలు పాడినప్పుడు కూడా ఆయా భాషల ఉచ్చారణ మెలకువలు అవగతం చేసుకుని పరభాష గాయకుడనే స్పృహ కలగకుండా మాతృభాషతో సమమైన మధురిమలు పంచే జాగ్రత్త బాలుకి మాత్రమే తెలిసిన విద్య. అందుకనే ఆయన హిందీ, తమిళ, కన్నడ భాషల్లో పాడిన పాటలకు కూడా జాతీయ అవార్డులను కైవసం చేసుకున్నారు. ఆంగ్లంలో ‘జాక్ ఆఫ్ ఆల్ ట్రేడ్స్’ అనే సామెత ఉంది. కానీ బాలు అడుగుమోపిన అన్ని విద్యల్లోనూ మాస్టర్గా అభివర్ణించాలి. ఆయన గాయకుడు మాత్రమే కాదు, సినీ సంగీత దర్శకుడు నటుడు, పాత్రధారులకు గాత్రధారి, అనేక సంగీత విభావరులకు సూత్రధారి. మాటలతో ఆటలాడుకునే చమత్కారి. ‘పవిత్రబంధం’లో నాయికగా నటించిన సౌందర్య ‘నేను నిజజీవితంలో ఈ చిత్రంలో బాలుగారి పాత్రలాంటి మావగార్ని కోరుకుంటున్నాను’ అని అనడం ఆయన సాత్వికాభినయంలో ప్రతిభకు మచ్చుతునక. ‘మయూరి’, ‘తూర్పువెళ్లే రైలు’, ‘జాకీ’, ‘సీతమ్మపెళ్లి’ మొదలైన చిత్రాల్లోని సుస్వరాలసురాలు బాలు సంగీత దర్శకత్వ ప్రతిభకు నికషోపలాలు..అయిదు దశాబ్దాలుగా తెలుగు సినిమాపాటల కోటను ఏకగాత్రాధిపత్యంగా ఏలినా అహంకరించకపోవడం ఆయన సంస్కారం. వృత్తిపరమైన మొహమాటలకు తలొగ్గి అడపాతడపా అశ్లీల గీతాలను కూడా అలపించవలసి వచ్చినా అనంతరం తన బాధ్యతను గుర్తించి స్వలాభాలకు, ప్రలోభాలకు స్వస్తి చెప్పి అలాంటి పాటలు పాడనని ఒట్టు పెట్టుకోవడం ఆయన నైతిక నిబద్ధతకు తార్కాణం. ఇంకా తను నిర్వహించిన బుల్లితెర కార్యక్రమాల్లోనూ వ్యక్తిగతమైన ఇంటర్వ్యూల్లోనూ తెలుగు సినిమా పాట వికాసానికి దోహదం చేసిన మహానీయులను సంస్మరించుకోవడం, వారిలో కొందరితో తన అనుభవాలను వివరించడం యువగాయనీగాయకులకు స్ఫూర్తిదాయకమైన పాఠాలు. బాలు నెలకొల్పిన రికార్డులకు, ఆయనను వరించిన అవార్డులకు, రివార్డులకు అవధులు లేవు. ప్రముఖ సంగీత దర్శకులు కీరవాణి మాటల్లో ‘‘తెలుగులో బాలు ఒక్కడే గాయకుడు. ఒకటి నుంచి వంద వరకు ఆయనే’. ఏ వేటూరి పాటో, సిరివెన్నెల గీతమో తారసపడితే ఈ భావుకతకు పులకరించి ఆనంద భాష్పాలతో కళ్లొత్తుకుంటూ, ఏ మంచి మనిషో పరిచయమైతే స్నేహదాహంతో హృదయానికి హత్తుకొంటూ, గాలికి తన గంధర్వ గానంతో సుగంధాల్ని పూస్తూ చిరు నవ్వుల పువ్వులతో లోకాన్ని జయిస్తూ పయనిస్తున్న వయసెరుగని పాటల బాటసారి బాలు!

‘krushi vunte manushulu rushulavutaaru, mahaapurushulavutaaru’ ane veturi paataku niluvettu nidarsanam es.pi.balasubrahmanyam. aandhra, tamilanaadula sarihaddulo unna palle ‘konetam peta’loo oka saamaanya kutumbamlo putti tana gandharvagaanamtho tamilarandhra deshaalaku dehaadeepamgaa prakaasinchi kramangaa sangeetaaniki ellaluu, bhaashaluu levani niruupistuu nedu antarjaatiiya sthaayi sthaayikedigina adbhuta pratibhaasaali, sinima paatalaku chevraalu baalu! ‘srisrishree‘maryaadaraamanna’(1967)chitramlo ‘emi ee vinta moham’ ane paatalo nalugurilo okarigaa cinee geetaalaapanaku srikaram chuttaaru. ayidu padula kaalamlo avakaasaala sopaanaalanadhiroohistuu jaatiiyasthaayilo atyadhika sineegeetaala gayakudiga sikharagram cherukunna nityakrusheevaludu, niraadambarudu, okeokkadu baalu! sripati panditaaraadhyula saambamuurtigaaranabade bhaagavataaru gaari abbaiga baalunu chinnanati mitrulu, sahodhyaayulu ‘mani’ ani pilichevaaru. snehapuurvakamaina aa pilupunu saarthakam chestu aayana gaanamlo ‘manipusa’ ayyaru. tamilulu baalunu ‘bigbi’ dhoranilo ‘espiby’gaa aaraadhistaaru. vaarini baalu madhuramaina galamtho ‘speshalbi’, pratyekamaina theneteegalaa aananda paravasulni chestaadu. entha bgb aina baalu evarini noppinchani maryada purushottamudu. ramayanamlo dasakanthudu gurinchi, satakanthudi gurinchi vinnam. cony baalu dhvanyanukaranalo sahasrakanthudu. telugu parisramalo arudaina polikavunna varaprasaadulunnaaru. vaaru elanti patanaina avaleelagaa rayagala veturi, elanti patanaina avaleelagaa paadagala balugarlu. parabhaashallo paatalu paadinappudu kuudaa aayaa bhashala uchchaana melakuvalu avagatam chesukuni parabhasha gayakudane spruha kalagakunda maatrubhaashato samamaina madhurimalu panche jaagratta baluki matrame telisina vidya. andukane aayana hindi, tamila, kannada bhaashallo paadina paatalaku kuudaa jaateeya avaardulanu kaivasam chesukunnaru. aanglamlo ‘jak af al trades’ ane saameta undi. cony baalu adugumopina anni vidyalloonuu masterga abhivarninchaali. aayana gayakudu matrame kaadu, cinee sangeeta darsakudu natudu, paatradhaarulaku gaatradhaari, aneka sangeeta vibhaavarulaku suutradhaari. maatalatho aatalaadukune chamatkari. ‘pavitrabandham’loo naayikagaa natinchina soundarya ‘nenu nijajeevitamlo ee chitramlo balugari paatralaanti maavagaarni korukuntunnanu’ ani anadam aayana saatvikaabhinayamlo pratibhaku machutunaka. ‘mayuri’, ‘thoorpuvelle railu’, ‘jaakii’, ‘seetammapelli’ modalaina chitraalloni suswaraalasuraalu baalu sangeeta darsakatva pratibhaku nikashopalaalu..ayidu dasaabdaalugaa telugu cinemapatala kotanu ekagaatraadhipatyamgaa elina ahankarinchakapovadam aayana samskaaram. vruttiparamaina mohamatalaku taloggi adapatadapa asleela geetaalanu kuudaa alapinchavalasi vachina anantaram tana baadhyatanu gurtinchi swalaabhaalaku, pralobhaalaku swasti cheppi alanti paatalu paadanani ottu pettukovadam aayana naitika nibaddhataku taarkaanam. inka tanu nirvahinchina bullitera kaaryakramaalloonuu vyaktigatamaina interviewlloonu telugu sinima paata vikaasaaniki dohadam chesina mahaaneeyulanu samsmarinchukovadam, vaarilo kondaritho tana anubhavaalanu vivarinchadam yuvagaayaneegaayakulaku sphuurtidaayakamaina paataalu. baalu nelakolpina rikaardulaku, aayananu varinchina avaardulaku, rivaardulaku avadhulu levu. pramukha sangeeta darsakulu keeravaani maatallo ‘‘telugulo baalu okkade gayakudu. okati nunchi vanda varaku aayane’. e veturi pato, sirivennela geetamo taarasapadithe ee bhaavukataku pulakarinchi aananda bhaashpaalato kallottukuntu, e manchi manisho parichayamaithe snehadaahamto hrudayaaniki hattukontu, gaaliki tana gandharva gaanamtho sugandhaalni puustuu chiru navvula puvvulatho lokanni jayistuu payanistunna vayaserugani paatala batasari baalu!